МОТИВИРАНО ПРЕДЛОЖЕНИЕ ЗА ВКЛЮЧВАНЕ НА ТОЧКА В

ДНЕВЕН РЕД НА ТРЕТО ЗАСЕДАНИЕ НА КОМИТЕТА ЗА НАБЛЮДЕНИЕ

НА ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 г.

12-13 март 2025 г.

**Уважаем секретариат на КН на ПМДРА**,

Предоставяме на Вашето внимание предложение за включване в дневния ред на точка „Хартата на основните права на ЕС (ХОПЕС / Хартата) и Конвенцията на ООН за правата на хората с увреждания (КХПУ)“.

**Мотиви**

Хартата и КХПУ неизменно обвързват институциите на ЕС и държавите членки, когато действат в обхвата на правото на Съюза. Гарантирането на основните права при използване на фондове на ЕС е задължително за всички фондове на ЕС. Има рискове за нарушаване на основните права във всяка програма, колкото и квалифицирани да са бенефициентите ѝ.

С въвеждането на [Регламент (ЕС) 2021/1060](https://eur-lex.europa.eu/legal-content/BG/TXT/?uri=CELEX%3A32021R1060) е определен механизъм за спазване на ХОПЕС и КХПУ конкретно при фондове на ЕС, които са предмет на споделено управление по Регламент (ЕС) 2021/1060[[1]](#footnote-1) – от 2021 г. насам такива са:

* Европейския фонд за регионално развитие (ЕФРР) (\*);
* Европейския социален фонд плюс (ЕСФ+) (\*);
* Кохезионния фонд (\*);
* Фонда за справедлив преход (ФСП) (\*);
* **Европейския фонд за морско дело, рибарство и аквакултури (ЕФМДР) (\*);**
* Фонд „Убежище, миграция и интеграция“;
* фонд „Вътрешна сигурност“; и
* Инструмента за финансова подкрепа на управлението на границите и визовата политика.

С текущия програмен цикъл 2021 г. -2027 г. **за ПМДРА вече е задължително прилагането на ХОПЕС и КХПУ във всички етапи на програмния период и всички дейности**, както и въвеждане на **„*мерки за докладване на мониторинговия комитет за случаите на незачитане на Хартата [и КХПУ]*** *при подкрепяните от фондовете операции* ***и жалби във връзка с Хартата [и КХПУ]****, подавани в съответствие с механизмите, установени съгласно член 69, параграф 7“* /ПРИЛОЖЕНИЕ III към Регламент (ЕС) 2021/1060/.

През февруари 2024 г., по проект с Агенцията на ЕС за основните права (FRA), финансиран от Фонда за регионално сътрудничество на ЕИП и Норвегия, институцията на омбудсмана проведе няколко събития, вкл. национален диагностичен семинар за публичната администрация относно готовността ѝ за прилагане Хартата на основните права на ЕС (ХОПЕС) и Конвенцията на ООН за правата на хората с увреждания (КПХУ на ООН) като ***„хоризонтални отключващи условия“***по Регламент (ЕС) 2021/1060.

От националния диагностичен семинар се потвърди становището на Агенцията на ЕС за основните права:

*„****В действителност специалистите често не са сигурни дали Хартата е приложима към дадена ситуация и дали добавя някаква значимост****. Дори и в експертните кръгове невинаги се разбира ясно какво попада и какво не в приложното поле на Хартата.*

*Затова и не е изненадващо, че едно десетилетие след нейното влизане в сила прегледът на нейното изпълнение показва нееднозначни резултати. Практикуващите юристи — били те съдии, държавни служители, законотворците или създателите на политики — рядко се позовават на Хартата. Когато го правят, позоваванията са повърхностни и отразяват известно колебание. В резултат на това Съветът на Европейския съюз насърчи държавите членки да обменят и определят най-добри практики за повишаване на осведомеността относно Хартата и да разработят инструменти за това. Той отбеляза също, че Агенцията за основните права би могла да спомогне за обучението на националните държавни служители и по-специално поиска от Агенцията да изготви наръчник относно националното прилагане на Хартата за специалисти и неспециалисти.*

***Ето защо е необходимо на практикуващите юристи да се осигурят обучение и учебни материали, за да могат да разберат приложното поле на Хартата, както е установено в член 51 от нея****.“*

*Становище 8 на FRA:[[2]](#footnote-2) „****Държавите членки и техните управляващи органи трябва да използват пълноценно потенциала, който дават членове 36 и 37 от Регламента за общоприложимите разпоредби 21–27****, за да финансират* ***дейности за изграждане на капацитет и допълнителна техническа помощ за независимите органи за основните права****, които са включени в партньорства по смисъла на член 8 от РОР 21–27. Държавите членки трябва по същия начин* ***да използват пълноценно подобна техническа помощ, специфична за конкретен фонд, като помощта за изпълнение на политиките в областта на заетостта, образованието и социалното приобщаване, предвидена в член 9 от Регламент ЕСФ+****.* ***Това изграждане на капацитет трябва да включва и обучение относно функционирането на фондовете на ЕС и свързаните с тях процедури****.*

*В член 69, параграф 7 от Регламента за общоприложимите разпоредби 21-27 се* ***изисква от държавите членки да предприемат мерки за осигуряване на ефективно разглеждане на жалби относно фондовете, включително жалби, свързани с основните права****. Жалбите могат да обхващат всички спорове между потенциални и избрани бенефициенти относно предложената или избраната операция и всички спорове с трети страни относно изпълнението на програмата или операциите. Третите страни могат да включват например организации на гражданското общество, занимаващи се с основните права, които възразяват срещу финансирането на операции, които според тях нарушават Хартата и/или КХПУ. Това изисква прозрачен процес на подаване и последващи действия между определените национални органи и потенциалните бенефициенти.* ***В член 69, параграф 7 от РОР 21-27 се изисква държавите членки да разполагат с ефективен механизъм за подаване на жалби във връзка с Хартата и КХПУ****.“*

„**Държавите членки трябва да гарантират, че лицата, подаващи жалби, се насочват към правилния орган или органи за подаване на жалби, включително като публикуват съответната информация за органите за разглеждане на жалби и Хартата на уебсайтовете на фонда и ясно указват процедурата за подаване на жалби.** Държавите членки трябва да се консултират с независими органи за основните права при създаването на механизми за разглеждане на жалби. Когато Комисията получи сигнал за проблеми във връзка с основни права при усвояването на фондовете, тя трябва да разгледа дали проблемите са правилно разрешени на национално ниво. В противен случай или при възникването на повторни нарушения, Комисията трябва да окаже възстановяване на средствата, в съответствие с член 15 от Регламента за общоприложимите разпоредби.“

Следователно, въведеното от ЕС задължително прилагане на Хартата и КХПУ ***налага допълнителни обучения в ПМДРА по прилагане на Хартата и КХПУ в контекста на функционирането на фондовете на ЕС и свързаните с тях процедури****.* *Такива регулярни обучения отдавна са практика в други държави-членки на ЕС.*

**Предложение**

**Да се включи в дневния ред точка *„Хартата на основните права на ЕС (ХОПЕС / Хартата) и Конвенцията на ООН за правата на хората с увреждания (КХПУ)“* , като:**

1. Във връзка с препоръката на FRA се обмисли използване на възможността **да се провеждат регулярни обучения по функционирането на програмния цикъл на ПМДРА и приложението на Хартата и КПХУ** в него.

За цялостен обхват на заинтересованите страни, вкл. тези с компетенция по правата на човека, е добра практика обученията да обхванат не само държавната администрация, но и неправителствени организации, национални институции по правата на човека (NHRIs / НИПЧ – т.е. омбудсмана) и органите по въпросите за равенството (equality bodies - т.е. КЗД).

Относно обученията **по ПМДРА** може да се въведат **следните примерни количествени и качествени индикатори**:

* **Брой регулярни практически обучения** по приложението на ХОПЕС и КПХУ при фондовете на ЕС, проведени по **ПМДРА** за представители на публичните власти (експертите в звена, координиращи фондовете на ЕС в България, вкл. ЦКЗ, КН, както и всички дирекции в министерства, които изпълняват ролята на УО), НИПЧ и НПО.
* **Процент от обучените** чрез **ПМДРА** по приложението на Хартата и КПХУ, **оценяващи умението си** да прилагат Хартата и КПХУ във всички етапи на изпълнението на програми/проекти **като „*задоволително*“.**

Следва да се има предвид, че съществува материал на FRA за тази цел: ***Ръководство за обучители по Хартата***, налично на български език [тук](https://www.ombudsman.bg/bg/p/biblioteka-na-osnovnite-prava-579) и [тук](https://fra.europa.eu/bg/publication/2023/prouchvane-na-kazusi-svrzani-s-khartata-rkovodstvo-za-obuchiteli).

1. Какъв е механизмът за подаване на жалби към УО във връзка с Хартата и КХПУ, съгласно изискванията на [Регламент (ЕС) 2021/1060](https://eur-lex.europa.eu/legal-content/BG/TXT/?uri=CELEX%3A32021R1060)? Как работи той?

1. Известен като Регламент за общите разпоредби, се определят общите финансови правила, приложими към следните източници на финансиране от Европейския съюз (ЕС), както и допълнителни общи разпоредби за фондовете, отбелязани със звездичка (\*). [↑](#footnote-ref-1)
2. <https://fra.europa.eu/en/publication/2023/eu-funds> [↑](#footnote-ref-2)